Държавен вестник, бр. 27, 2012 г., стр. 41

БРОЙ  27	
Д Ъ Р Ж А В Е Н  В Е С Т Н И К 	
СТР.  41  
б)	 Когато водачът управлява превозно 
средство, оборудвано с контролен уред 
в съответствие с допълнение 1Б, при 
всяко поискване от инспектор трябва 
да е в състояние да представи:
(i)	 картата на водача, на която е 
притежател;
(ii)	 всички ръчни записи и разпечатки, 
направени през текущата седмица 
и предходните 15 календарни дни, 
съгласно изискванията на тази 
спогодба;
(iii)	 тахографските листове, съответства­
щи на периода, посочен в предход­
ната подточка, по време на който 
е управлявал превозно средство, 
оборудвано с контролен уред в 
съответствие с допълнение 1.
От датата на прилагане, определена в член 
13 bis на тази спогодба, периодите от време, 
посочени в подточка (ii), включват текущия 
ден и предходните 28 календарни дни.“
Член 13
В член 13 параграф 2 на приложението на 
спогодбата се изменя, както следва:
„2. а) Когато уредът не е годен за експло­
атация или е неизправен, цялата информация 
за различните периоди от време, през които 
не са извършвани записи или не са правени 
разпечатки по правилен начин от контролния 
уред, се записва от водача на тахографския 
лист или листове или на подходящ лист, при­
крепен към тахографския лист или картата на 
водача, на който той нанася данни, позволя­
ващи да бъде идентифициран (име и номер 
на свидетелството за управление или име и 
номер на картата на водача), включително 
неговия подпис.
б) Когато картата на водача е повредена, 
неизправна, изгубена или открадната или не е 
на разположение на водача, водачът е длъжен:
(i) в началото на пътуването да разпечата 
данните за превозното средство, което упра­
влява, и на тази разпечатка да въведе:
 – данни, позволяващи водачът да бъде 
идентифициран (име и номер на свидетелството 
за управление или име и номер на картата на 
водача), включително неговия подпис;
 – периодите, посочени в член 12, параграф 
3, второ тире, букви „б“, „в“ и „г“;
(ii) в края на пътуването да разпечата 
данните за периодите от време, записани от 
контролния уред, да запише всички периоди 
на друга работа, периоди на разположение и 
почивка, ползвани след разпечатването, на­
правено в началото на пътуването, ако не са 
записани от тахографа, и отбелязва на този 
документ данни, позволяващи да бъде иден­
тифициран (име и номер на свидетелството 
за управление или име и номер на картата на 
водача), включително неговия подпис.“
Част трета
Изменения на допълненията на приложението 
на спогодбата
(съгласно процедурата, предвидена в член 22)
Допълнение 2 (МАРКИРОВКА И СЕРТИФИ-
КАТИ ЗА ОДОБРЯВАНЕ)
Към списъка в параграф 1 на глава I „Маркировка 
за одобряване“ се добавят следните страни:
Албания	
54
Армения	
55
Черна гора	
56
Сан Марино	
57
Монако	
59
„Сърбия и Черна гора	
10“ се заменя със:
Сърбия	
10
Ново допълнение 3
След допълнение 2 на приложението на спогод-
бата се добавя ново допълнение 3, както следва:
„ОБРАЗЦИ НА ФОРМУЛЯРИ
В съответствие с член 12 bis на тази спогодба 
автомобилните превозвачи могат да използват 
следните образци на формуляри за улесняване 
на проверките на пътя:
1. УДОСТОВЕРЕНИЕТО ЗА ДЕЙНОСТИ се 
използва, когато водачът е бил в отпуск по болест, 
в годишен отпуск или е управлявал превозно 
средство, попадащо извън обхвата на спогодбата, 
както е определен в член 2 на тази спогодба.
Указания за попълване (По възможност да се 
възпроизведат на гърба на формуляра)
а) Всички полета на формуляра се попълват 
преди пътуването от транспортното предприятие 
и съответния водач.
б) Текстът на формуляра не можe да се променя.
в) За да бъде валиден, формулярът се подписва 
от упълномощения представител на транспортното 
предприятие и от самия водач. В случаите, когато 
водачът е и представител на предприятието, той 
се подписва веднъж от името на предприятието и 
веднъж като водач. Валиден е само подписаният 
формуляр.
г) Формулярът може да бъда разпечатан на 
бланка на предприятието. Реквизити от 1 до 5 
могат да се препечатват. Подписът на декларатора 
не може да бъде заместен от печата на предпри­
ятието, но може да се придружава от него.
д) Всяка допълнителна информация на наци­
онално или регионално равнище се включва на 
гърба на формуляра.
е) Когато формулярът се изготвя на език, 
различен от английски или френски, заглавието 
на националния език се изписва под заглавията 
на английски и френски език, които трябва да 
останат върху формуляра. Реквизитите в основната 
част на формуляра задължително се повтарят на 
английски език, когато оригиналният документ 
е изготвен на език, различен от английски (виж 
приложения образец).
2. (запазена за възможен друг формуляр)...“